

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2016 M. VASARIO 19 D. SPRENDIMO NR. 5TS-344 ,,DĖL LAZDIJŲ RAJONO SAVIVALDYBĖS BIUDŽETINIŲ ĮSTAIGŲ MAKSIMALAUS ETATŲ SKAIČIAUS PATVIRTINIMO” PAKEITIMO**

2017 m. vasario 9 d. Nr. 34-800

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į Lazdijų rajono savivaldybės visuomenės sveikatos biuro 2017-01-23 prašymą Nr. V3-7 ,,Dėl etatų skaičiaus padidinimo“, Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės biudžetinių įstaigų maksimalaus etatų, finansuojamų iš biudžeto lėšų, skaičiaus, patvirtinto Lazdijų rajono savivaldybės tarybos 2016 m. vasario 19 d. sprendimo Nr. [5TS-344](http://10.103.1.4:49201/aktai/Default.aspx?Id=3&DocId=38094) ,,Dėl Lazdijų rajono savivaldybės biudžetinių įstaigų maksimalus etatų skaičiaus patvirtinimo“ 1.2 papunkčiu, lentelės 16 punktą ir jį išdėstyti taip:

,,16. Lazdijų rajono savivaldybės visuomenės sveikatos biuras – 12,15;“.

2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Laima Markevičienė

2017-02-02

**LAZDIJŲ RAJONO SAVIVALDYBĖS TARYBOS SPRENDIMO**

**,, DĖL LAZDIJŲ RAJONO SAVIVALDYBĖS TARYBOS 2016 M. VASARIO 19 D. SPRENDIMO NR. 5TS-344 ,, DĖL LAZDIJŲ RAJONO SAVIVALDYBĖS BIUDŽETINIŲ ĮSTAIGŲ MAKSIMALAUS ETATŲ SKAIČIAUS PATVIRTINIMO“ PAKEITIMO“**

**PROJEKTO AIŠKINAMASIS RAŠTAS**

2017 m. vasario d.

Lazdijai

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2016 m. vasario 19 d. sprendimo Nr. 5TS-344 ,,Dėl Lazdijų rajono savivaldybės tarybos biudžetinių įstaigų maksimalaus etatų skaičiaus patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi ir atsižvelgiant į Lazdijų rajono savivaldybės visuomenės sveikatos biuro 2017-01-23 prašymą Nr. V3-7 ,,Dėl etatų skaičiaus padidinimo“.

***Šio sprendimo projekto tikslas –*** pakeisti Lazdijų rajono savivaldybės visuomenės sveikatos biuro maksimalų etatų, finansuojamų iš biudžeto lėšų, skaičių, vietoje 10,85 etato patvirtinti 12,15 etato, papildomai įsteigiant 1 administratoriaus ir 0,3 etato sveikatos priežiūros mokyklose specialisto.

***Kaip šiuo metu yra sprendžiami projekte aptarti klausimai***­ – šiuo metu įstaigoje yra 10,85 etato, kurių nepakanka užtikrinti įstaigos vykdomas funkcijas.

***Kokių pozityvių rezultatų laukiama*** – priėmus šį Lazdijų rajono savivaldybės tarybos sprendimą, bus užtikrintas kokybiškas darbas su mokiniais ir užtikrinamas visuomenės sveikatos priežiūros funkcijų kokybiškas įgyvendinimas.

 ***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Finansų skyriaus vyr. specialistė Laima Markevičienė.

 Finansų skyriaus vyr. specialistė Laima Markevičienė